



	[bookmark: _Hlk101287188]NAZIV GLAVA/NAZIV PRORAČUNSKOG KORISNIKA
	PLAN ZA 2025.
	IZVRŠENJE U  1.-12. 2025.
	INDEKS

	NAZIV PROGRAMA/AKTIVNOSTI/PROJEKTA
	
	
	

	RASHODI / IZDACI
	1
	2
	3=(2/1)

	Glava 50338
	OSNOVNA ŠKOLA FINIDA
	3.628.237,00
	3.291.474,05
	90,72

	
Program  1029
	JAVNE POTREBE U OBRAZOVANJU
	3.628.237,00
	3.291.474,05
	90,72

	Odjel 0301
	OSNOVNO ŠKOLSTVO –DECENTRALIZIRANE FUNKCIJE 
	132.364,00
	114.864,00
	86,75

	Aktivnost  A100001
	Odgojnoobrazovno, administrativno i tehničku osoblje-minimalni standard
	99.468,00
	99.468,00
	100,00

	Kapitalni projekt
K100001 
	Nabava opreme - minimalni standard
	15.396,00
	15.396,00
	100,00

	Kapitalni projekt K100002
	Adaptacija i sanacija ustanova u OŠ - minimalni
	17.500,00
	0,00
	0,00

	Odjel 0302
	OSNOVNO ŠKOLSTVO –IZNAD MINIMALNOG STANDARDA 
	1.139.723,00 
	869.254,33
	76,27

	Aktivnost  A100003
	Produženi boravak
	366.085,00
	308.550,27
	84,28

	Aktivnost  A100004
	Rad s nadarenim učenicima
	11.747,00
	3.140,00
	26,73

	Aktivnost  A100005
	Izborni i dodatni programi
	9.270,00	
	3.201,19
	34,53

	Aktivnost  A100006
	Program izvanastavne aktivnosti
	6.560,00
	1.299,74	
	19,81

	Aktivnost  A100007
	Sufinanciranje učenika za prehranu, izlete i druge programe
	166.310,00
	140.313,85
	84,37

	Aktivnost  A100008
	Objekti školskih zgrada i šire javne potrebe
	250.100,00
	188.835,79
	75,50

	Aktivnost  A100016
	Natjecanja
	2.000,00
	220,00
	11,00

	Aktivnost  A100010
	Školsko športsko društvo 
	6.930,00	
	4.170,29	
	60,18

	Aktivnost  A100021
	Stručna županijska vijeća
	1.620,00
	238,15
	14,70

	Aktivnost  A100026
	Mentorstvo
	2.000,00
	0,00
	0,00

	Aktivnost  A100041
	Zavičajna nastava
	3.285,00	
	1.300,00
	39,57

	Aktivnost
A100047
	Državna natjecanja
	1.000,00
	0,00
	0,00

	Kapitalni projekt K100002
	Nabava opreme za škole iznad minimalnog standarda
	25.068,00
	2.334,78	
	9,31

	Kapitalni projekt K100014
	Nabava udžbenika
	38.000,00
	372,61
	0,98

	Tekući projekt  T100018
	EU Projekt: Erasmus+ "Plant IT up"
	45.948,00
	27.483,20
	59,81

	Tekući projekt
T100019
	Pomoćnici u nastavi - PUNa torba zajedništva II
	167.450,00
	152.634,75
	91,15

	Aktivnost  A100001
	Odgojnoobrazovno, administrativno i tehničko osoblje-minimalni standard – socijalni pedagog
	36.350,00
	35.159,71
	96,73

	Odjel 0303
	OSNOVNO ŠKOLSTVO – MZOM 
	2.356.100,00
	2.307.355,72
	97,93

	Aktivnost  A100001
	Odgojnoobrazovno, administrativno i tehničko osoblje-minimalni standard
	2.356.100,00
	2.307.355,72
	97,93


ZAKONSKA OSNOVA ZA UVOĐENJE PROGRAMA:
· Zakon o lokalnoj i područnoj ( regionalnoj ) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 13/17, 98/19, 144/21),
· Zakon o odgoju i obrazovanju u osnovnoj i srednjoj školi (“Narodne novine” broj 87/08, 86/09, 92/10, 105/10, 90/11, 5/12, 16/12, 86/12, 94/13, 156/14, 152/14, 7/17, 68/18, 98/19, 64/20, 151/22, 155/23, 156/23),
· Zakon o radu (“Narodne novine” broj 93/14, 127/17, 98/19, 151/22, 46/23, 64/23),
· Zakon o proračunu (“Narodne novine” broj 87/08, 136/12, 15/15, 144/21),
· Zakon o zaštiti od požara (“Narodne novine” broj  92/10, 114/22),
· Zakon o zaštiti na radu (“Narodne novine” broj 71/14, 118/14, 154/14, 94/18, 96/18),
· Zakon o udžbenicima i drugim obrazovnim materijalima za osnovnu i srednju školu (“Narodne novine” broj 27/10, 57/11, 101/13, 116/18),
· Zakon o sportu (“Narodne novine” 71/06, 150/08, 124/10, 86/12, 94/13, 85/15, 19/16, 98/19, 141/22)
· podzakonski akti,
· akti ustanove.

OPIS PROGRAMA:
Program Škole ostvaruje se kroz aktivnosti i projekte koji se financiraju iz državnog proračuna za decentralizirane funkcije (minimalni standard), gradskog i županijskog proračuna (iznad minimalnog standarda) i proračuna Ministarstva znanosti i obrazovanje (plaće zaposlenih).
Program obuhvaća: 
aktivnosti: Odgojnoobrazovno, administrativno i tehničko osoblje, Produženi boravak, Rad s nadarenim učenicima, Izborni i dodatni programi, Program izvannastavne aktivnosti, Sufinanciranje učenika za prehranu, izlete i druge programe, Objekti školskih zgrada i šire javne potrebe, Natjecanja, Školsko športsko društvo, Stručna županijska vijeća, Mentorstvo, Zavičajna nastava, Državna natjecanja, kapitalne projekte: Nabava opreme – minimalni standard, Adaptacija i sanacija ustanova u OŠ – minimalni standard,  Nabava opreme iznad minimalnog standarda, Nabava udžbenika, tekuće projekte: EU projekt: Erasmus+ “Plant IT up” i Pomoćnici u nastavi-projekt PUN-a torba zajedništva II.
Aktivnosti: 
Odgojnoobrazovno, administrativno i tehničko osoblje – aktivnost se financira sredstvima za  decentalizirane funkcije, sredstvima Ministarstva znanosti i obrazovanja i sredstvima osnivača Grad Poreč-Parenzo. Sredstva za decentralizirane funkcije koriste se za financiranje rashoda za tekuće izdatke škole: službenih putovanja, stručnih usavršavanja zaposlenih, uredskog i ostalog materijala, energije, materijala za tekuće i investicijsko održavanje, usluge telefona pošte i prijevoza,  usluge tekućeg i investicijskog održavanja, komunalnih usluga, računalnih usluga, zdravstvenih usluga, ostale usluge, ostale nespomenute rashode poslovanja, premije osiguranja, naknade osobama izvan radnog odnosa, članarine, čija se visina utvrđuje Odlukom o kriterijima, mjerilima i načinu financiranja decentraliziranih funkcija osnovnog školstva Grada Poreča, koja se donosi za tekuću godinu. Sredstva Ministarstva znanosti i obrazovanja su sredstva koja se planiraju za plaće zaposlenih za redovan rad, prekovremeni rad, za posebne uvjete rada, ostale rashode za zaposlene, doprinose za zdravstveno osiguranje, naknade za prijevoz, rad na terenu i odvojeni život. Sredstva osnivača Grad Poreč-Parenzo namijenjena su isplati plaće socijalnog pedagoga.
Produženi boravak - namijenjen je učenicima razredne nastave od I. do IV. razreda, 8 odgojno obrazovnih skupina, 7 u matičnoj školi i 1 u Područnoj školi Nova Vas. Optimalan broj učenika u skupini je 20, dok je broj djece i do 26, što znatno otežava rad i smanjuje kvalitetu istog. Dodatna otežavajuća okolnost u tako velikim skupinama je i činjenica da su u iste uključena i djeca s poteškoćama, koja unutar produženog boravka nemaju osiguranog pomoćnika u nastavi. Troškove plaća učiteljica i jedne i pol kuharice snose Grad Poreč i roditelji učenika, svaki 50% troškova, a troškove prehrane učenika snose u potpunosti roditelji. Učenicima koji pohađaju produženi boravak omogućava se redovitost u pisanju domaćih zadaća, ponavljanju, uvježbavanju i primjeni stečenog znanja, ali i  vrijeme za razonodu, igru i druge aktivnosti. Učenici imaju organiziranu prehranu (2 obroka).
Rad s nadarenim učenicima - Škola tijekom školske godine provodi postupak uočavanja, praćenja i poticanja darovitih učenika prema njihovim sklonostima, sposobnostima i interesima. Upućuje učenike na uključivanje u izvanškolske sadržaje (npr. Škola stvaralaštva Novigradsko proljeće, Znanstveno edukacijski centar u Višnjanu, Ljetna škola matematike u Roči i STEM radionice), u kojima oni mogu zadovoljiti svoje potrebe za rastom i razvojem. 
Izborni i dodatni program - osim izborne nastave (vjeronauk, strani jezici i informatika) škola za sada nije uvela druge oblike izbornih programa. Međutim, ukoliko bude mogućnosti Škola će se  uključiti u provedbu programa građanskog odgoja i obrazovanja za učenike 8. razreda što za njih predstavlja izbornost u odabiru. Od dodatnih programa škola se uključila u provedbu aktivnosti Croatian makers lige i robotike, te učenici sudjeluju na natjecanjima od županijske/međužupanijske i državne razine. Isto tako, planirano je sudjelovanje u aktivnostima Robotika na prstenac.
Program izvannastavne aktivnosti - iz područja tehničke kulture učenici sudjeluju u županijskim aktivnostima Modelarske lige. Iz područja matematike planira se sudjelovanje učenika škole na Ljetnoj školi matematike u Roču kao i na Festivalu matematike u ekipnom natjecanju, sve  u organizaciji MDI. Za potrebe praćenja rada škole i aktivnosti u školi, planira se pokrenuti školski list.
Sufinanciranje učenika za prehranu, izlete i druge programe - Škola ima organiziranu prehranu za učenike dok borave u školi u skladu s propisima, preporukama i normativima Ministarstva zdravlja. Tjedni jelovnik objavljuje se na školskoj oglasnoj ploči i na mrežnim stranicama škole. Planiranim sredstvima podmiruju se troškovi za prehranu učenika.
Objekti školskih zgrada i šire javne potrebe - zbog povećanih potreba škole planirana sredstva namijenjena su održavanju škole, podmirenju troškova električne energije, usluga tekućeg i investicijskog održavanja, komunalnih usluga, računalnih usluge, usluga čuvanja imovine (video nadzor), te premije osiguranja, a koje su preko iznosa minimalnog standarda. 
Natjecanja – škola se uključuje na brojna natjecanja kako sportska tako i predmetna
Školsko sportsko Društvo - ŠSD uključuje se u natjecanja prema vremeniku i  planu Školskog sportskog saveza Istarske županije. ŠSD ima potrebu za nabavkom dresova s natpisom škole.
Stručna županijska  vijeća - sredstva su planirana za realizaciju Stručnih vijeća Istarske županije za učitelje razredne nastave, predmetne nastave i drugih prema potrebi.
Mentorstvo - sredstva su predviđena za uvođenje pripravnika u nastavni proces.
Zavičajna nastava - cilj ove aktivnosti je istraživati, upoznati, očuvati i afirmirati zavičajne vrijednosti i osobitosti, poticati i njegovati zavičajni identitet i ljubav prema zavičaju u širem interkulturalnom i multikulturalnom kontekstu. 
Državna natjecanja - Škola dobiva brojne pozive za organizaciju domaćinstva raznih Državnih natjecanja u organizaciji AZOO.
Nabava opreme - minimalni standard – u okviru ovog kapitalnog projekta Škola se oprema imovinom neophodnom za rad iz sredstava decentralizacije.  
Adaptacija i sanacija ustanova u OŠ – minimalni standard 
Nabava opreme za škole iznad minimalnog standarda – sredstva su planirana za nabavu uredske oprema i namještaja te knjiga za školsku knjižnicu.
Nabava udžbenika - sredstva su planirana za nabavu udžbenika učenicima od I. do VIII. razreda, izvor financiranja Državni proračun.  
EU Projekt: Erasmus+ “Plant IT up”
Pomoćnici u nastavi - projekt PUN-a torba zajedništva II – ovaj projekt nastavak je sličnih projekata iz prethodnih godina kojima su se učenicima s teškoćama u razvoju osiguravali pomoćnici u nastavi i financiran je iz EU socijalnog fonda. Sredstva su planirana za isplatu plaća i ostalih materijalnih prava pomoćnika u nastavi.


CILJ PROGRAMA : 
Učenike osposobiti za samostalni rad, razvijati kreativnost i radne navike, poticati individualno stvaralaštvo. Omogućiti učenicima stjecanje vještina i sposobnosti. Cjelokupni odgojno-obrazovni proces realizira se prema suvremenim psihološkim, pedagoškim i metodičkim spoznajama uz poštovanje individualnosti i osobnosti, uz maksimalno razvijanje potencijala svakog učenika. 
Programom se omogućavaju infrastrukturni, financijski i kadrovski uvjeti za ostvarivanje i razvoj djelatnosti Škole. Planiranim sredstvima osiguravaju se sredstva za pokriće troškova škole, troškova tekućih popravaka i hitnih intervencija, energenata za grijanje škole, izdataka za investicijsko održavanje školskog prostora, nastavnih sredstava i pomagala, investicijskog i tekućeg održavanja prostora i opreme, plaće djelatnika zaposlenih u produženom boravku, kao i ostali troškovi vezani uz realizaciju aktivnosti.

REALIZACIJA PROGRAMA: 
Aktivnosti:
Odgojnoobrazovno, administrativno i tehničko osoblje - sredstva iz decentraliziranih funkcija su utrošena za materijalne i financijske rashode vezane uz poslovanje ustanove (za službena putovanja, stručna usavršavanja, tekuće i investicijsko održavanje, uredski materijal, energiju, usluge-telefona, pošte, prijevoza, promidžbe i informiranja, računalne, komunalne, zdravstvene i veterinarske i druge rashode). Aktivnost je izvršena  u vrijednosti od 100 %  planiranog iznosa. 
Sredstva Ministarstva znanosti, obrazovanja i mladih utrošena su na plaće zaposlenih i ostala materijalna prava radnika u školama. Aktivnost je izvršena  u vrijednosti 97,93 % od planiranog iznosa.
Sredstva Grad Poreč-Parenzo namijenjena za plaću socijalne pedagoginje su izvršena u 96,73 %.
Produženi boravak  - sredstva su utrošena na 6 odjela produženog boravka u matičnoj školi i 2 odjela produženog boravka u PŠ Nova Vas i to za plaće, materijalna prava i putne troškove učiteljica, kao i nabavu namirnica za pripremu ručka.
Aktivnost je izvršena  u vrijednosti 84,28 %  od planiranog iznosa.
Rad s nadarenim učenicima  - sredstva su realizirana za kotizaciju i smještaj za učenice na međunarodnom natjecanju iz engleskog jezika u Italiji, Školu u prirodi u znastveno edukacijskom centru Kontija, te Festival matematike, kotizaciju za dva učenika na roobotičkom kampu PEtica, prijevoz učenika i obilazak Zagreba, predavanje i nabava materijala (kamišibai i glina) u okviru projekta Daroviti, koji vodi psihologinja Škole. 
Aktivnost je izvršena  u vrijednosti 26,73 % od planiranog iznosa.
Izborni i dodatni programi - realizirana sredstva utrošena su za prijevoz učenice i učiteljice na međunarodno natjecanje u Jesolo (Italija), nabavu testova za psihologa, kao i kotizaciju za Ljetnu školu matematike u Roču za 10 učenika i prijevoz na sudoku natjecanje.
Aktivnost je izvršena  u vrijednosti 34,53 % od planiranog iznosa.
Program izvannastavne aktivnosti – sredstva su realizirana za prijevoz učenika na poluzavršnicu iz rukometa u Novsku, te književni susret sa književnikom Tomislavom Milohanićem, kao i nabavu trenerki za državno natjecanje.
Aktivnost je izvršena u vrijednosti 19,81 % od planiranog iznosa.
Sufinanciranje učenika za prehranu, izlete i druge programe - sredstva su najvećim dijelom utrošena na prehranu učenika u školskoj kuhinji, nagradni kolači za učenike koji ostvare značajne rezultate na natjecanjima, higijenske potrepštine, sufinanciranje Erasmus projekta iz vlastitih izvora Škole i ostale rashode poslovanja.
Aktivnost je izvršena u vrijednosti 84,37 % od planiranog iznosa.
Objekti školskih zgrada i šire javne potrebe - sredstva su utrošena za rashode za energiju, sredstva za čišćenje, za rashode za usluge (najvećim dijelom za usluge tekućeg i investicijskog održavanja, komunalne, računalne, intelektualne i osobne usluge), naknade za rad članova školskog odbora, kao i premije osiguranja.
Aktivnost je izvršena u vrijednosti 75,50 % od planiranog iznosa.
Natjecanja – sredstva su utrošena za prijevoz učenika na županijsko natjecanje iz vjeronauka. 
Aktivnost je izvršena u vrijednosti 11,00 % od planiranog iznosa.
Školsko športsko društvo – sredstva su realizirana za prijevoz učenika na sportska natjecanja, tisak loga Škole na majice i nabavu trenirki za učenike, kao ručak nagrađenim učenicima iz vlastitih izvora.
Aktivnost je izvršena u vrijednosti 60,18 % od planiranog iznosa.
Stručna županijska vijeća – sredstva su realizirana za stručna predavanja učiteljima razredne nastave.
Aktivnost je izvršena u vrijednosti 14,70 % od planiranog iznosa.
Mentorstvo - sredstva nisu realizirana, jer nije bilo mentorstava za isplatu.
Zavičajna nastava - sredstva su realizirana na nabavu uredskog materijala, prijevoz i ručak učenika u Salzburgu, kao i izradu učionice na otvorenom.
Aktivnost je izvršena u vrijednosti 39,57 % od planiranog iznosa.
Državna natjecanja – Škola je bila domaćin državnog natjecanja iz romanskih jezika, ali nije bilo troškova jer smo koristili već postojeće materijale, a ostale troškove snosio je organizator AZOO.
Aktivnost je izvršena u vrijednosti 0 % od planiranog iznosa.
Kapitalni projekti:
Nabava opreme – minimalni standard – nabavljeni su projektor, zidne police i polični elementi, police sa staklom i ladičari za potrebe učiteljica u produženom boravku, stolovi i stolice za blagovaonu matične škola, usisavač za područnu školu, garderobni ormar za jednu kuharicu, kao i lektirni naslovi za opremanje knjižnice u matičnoj školi.
Projekt je izvršen u vrijednosti 100 % od planiranog iznosa.
Adaptacija i sanacija ustanova u OŠ - minimalni standard sredstva nisu utrošena.
Aktivnost je izvršena u vrijednosti 0 % od planiranog iznosa.
Nabava opreme – iznad minimalnog standarda - sredstva su utrošena za nabavu stolica za niži uzrast, kao i lektiru iz sredstava koje osigurava državni proračun svake godine.
Aktivnost je izvršena u vrijednosti 9,31 % od planiranog iznosa.
Nabava udžbenika – sredstva su djelomično realizirana, jer ministarstvo nije doznačilo sredstva za plaćanje računa tijekom 2025. godine.
Projekt je izvršen u vrijednosti 0,28 % od planiranog iznosa za dio udžbenika nabavljen od naplaćenih šteta.
Tekući projekti:
EU Projekt: Erasmus+ "Plant IT up" - projektom su predviđeni raznovrsni oblici mobilnosti učenika, učitelja i ravnateljice te implementacija naučenog i doživljenog u našu školu kroz razne oblike rada te će na taj način u projektu sudjelovati svi učenici i djelatnici škole. U razdoblju od 1. rujna do 31. prosinca 2024. provedene su 2 mobilnosti i to na Tenerifima i u Berlinu. U 2025. realiziran je boravak u Španjolskoj i Portugalu. 
Aktivnost je ove godine izvršena u vrijednosti 59,81% planiranog iznosa.
Pomoćnici u nastavi - projekt PUN-a torba zajedništva II – sredstva su planirana za isplatu plaća i ostalih materijalnih prava pomoćnika u nastavi, OŠ Finida ih je imala 11 tijekom 2025. godine.
Projekt je izvršen u vrijednosti 91,15 % od planiranog iznosa.

